E3 parodos logotipas
E3 parodos logotipas iki 2017 m. spalio
**Electronic Entertainment Expo** (taip pat sutrumpintai – **E3**) – tarptautinė video ir kompiuterinių žaidimų paroda, gyvavusi 1995–2021 m. Paroda vykdavo kartą metuose, gegužės pabaigoje arba birželio pradžioje, Los Andželo parodų centre (LACC). Organizatorius – Pramoginės programinės įrangos asociacija (*Entertainment Software Association, ESA*). Parodoje įvairūs žaidimų kūrėjai pristatydavo būsimus žaidimus ir susijusią techninę įrangą.

Tai buvo vienas didžiausių tokio tipo renginių pasaulyje, čia susirinkdavo didžioji dauguma kritikų, vykdavo įvairūs pramoginiai renginiai, pvz. elektroninio sporto turnyrai, teikti apdovanojimai ir pan. Pirmą kartą surengta 1995 m.

Kitaip nei kitose panašiose parodose, kurios yra atviros visiems (pvz. Gamescom ar Tokyo Game Show), į E3 parodą pradžioje patekti buvo galima tik specialiu registracijos būdu. Norintieji dalyvauti privalėdavo ESA pateikti įrodymus, patvirtinančius, jog šie yra profesionaliai susiję su kompiuterinių žaidimų industrija. 2007 ir 2008 m. į parodą buvo galima patekti tik su pakvietimais. Tais pačiais metais buvo surengtas ir atskiras visuomenei atviras renginys pavadinimu Entertainment for All. Visgi renginys nenusisekė ir grąžinus buvusią registraciją buvo panaikintas. 2017 m. paroda vėl tapo atvira visuomenei, buvo išdalinta 15 tūkst. leidimų norintiesiems įeiti.

Istorija
--------

2005 m. E3 paroda
Iki E3 mugės įsteigimo daugelis žaidimų leidėjų savo naujus produktus pristatydavo kitose mugėse, kaip Consumer Electronics Show ir European Computer Trade Show.

Surengti E3 mugę sumanė „IDG" priklausanti įmonė „Infotainment World". Sukurti mugę padėjo Interaktyvios skaitmeninės programinės įrangos asociacija (dabar Pramoginės programinės įrangos asociacija). Kylant atgarsiams apie naujos kartos žaidimų konsolių kūrimą, buvo nutarta surengti mugę tik ką pasirodžius šioms konsolėms. Pirmoji išėjo Sega Saturn, vėliau sekė PlayStation, Virtual Boy, Neo-Geo CD ir Nintendo 64. Renginys truko tris dienas, nuo 1995 m. gegužės 11 d. iki 13 d. Los Andžele, Kalifornijoje. Mugės plotas siekė 65 000 kv.m, renginį aplankė daugiau kaip 38 000 lankytojų.

Nuo pat jos įsteigimo iki 2015 m. į parodą buvo galima patekti tik registracijos būdu. Tiesa, 2007 ir 2008 m. į ją buvo galima patekti tik su specialiais pakvietimais, kurių išdalinta buvo apie 4–5 tūkst. 2015 m. E3 parodos formatas kiek pasikeitė, dalyvavimas tapo atviras ir ne srities specialistams. Tačiau galimybę apsilankyti turėjo tik gavusieji po pakvietimą, kurių buvo išdalyta keli tūkstančiai.

Išplitus naujienų ir konferencijų rengimui gyvai internetu, leidėjai vis rečiau domėdavosi dalyvavimu parodoje, siekdami sutaupyti bereikalingų išlaidų, kurios ne visada atsiperka, ir veikiau rinkdamiesi organizuoti savo spaudos konferencijas.

2017 m. renginys pirmą kartą tapo atviras visuomenei, lankytojai galėjo įsigyti 15 tūkst. parduodamų bilietų nuo vasario 13 d.

2020 m. turėjęs įvykti renginys buvo atšauktas dėl susirūpinimo kilusia COVID-19 pandemija.

2023 m. gruodžio 12 d. ESA paskelbė visam laikui atšaukianti E3 parodą.

Statistika
----------

  

**E3 mugės lankytojų skaičiaus kaita**


| Metai | Dienos | Lankytojų sk.(srities specialistų) | Lankytojų sk.(nespecialistų) | Eksponentų sk. | Parodos plotas | Pastabos |
| --- | --- | --- | --- | --- | --- | --- |
| 1995 | gegužės 11–13 | 38 000 | 0 | 350 | 65 000 m² |
| 2002 | gegužės 22–24 | 60 000 | 400 | 67 000 m² |
| 2003 | gegužės 13–15 |
| 2004 | gegužės 15–18 |
| 2005 | gegužės 18–20 | 70 000 | 50 120 m² |
| 2006 | gegužės 9–12 | 60 000 | 57 000 m² |
| 2007 | liepos 11–13 | 4 000 | 32 | 42 000 m² |
| 2008 | liepos 15–17 | 5 000 | 38 | 3 258 m² |
| 2009 | birželio 2–4 | 41 000 | 216 | 67 000 m² |
| 2010 | birželio 15–17 | 45 600 | 300 |
| 2011 | birželio 7–9 | 46 800 | 200 |
| 2012 | birželio 5–7 | 45 700 | 250 |
| 2013 | birželio 11–13 | 48 200 | – |
| 2014 | birželio 10–12 | 48 900 |
| 2015 | birželio 16–18 | 47 000 | 5 000 | 300 | – |
| 2016 | birželio 14–16 | 50 300 | 250 | – |
| 2017 | birželio 13–15 | 53 400 | 15 000 | – | – |
| 2018 | birželio 12–14 | 69 200 | – | – |
| 2019 | birželio 11–13 | 66 100 | – | – |
| 2020 | Atšaukta | Planuota, kad vyks 2020 m. birželio 9 d.–11 d. Los Andželo konferencijų centre, bet buvo atšaukta dėl susirūpinimo kilusia COVID-19 pandemija. |
| 2021 | birželio 15–17 | Vyko internetu | Dėl tebesitęsusios pandemijos renginys vyko internetu. |
| 2022 | Atšaukta |
| 2023 | Atšaukta |

Išnašos
-------

1. ↑  „E3 is Obsolete, But it Doesn't Matter". Forbes. 2012-06-08. Nuoroda tikrinta 2012-10-18.
2. ↑  „E3 Opens To The Public For The First Time Ever". *GameSpot*. 2017-05-16. Nuoroda tikrinta 2018-07-03.
3. ↑  „E3 2015 : le salon s'ouvre un peu au public". Nuoroda tikrinta 2015-07-05.
4. ↑  William Audureau (08/06/2016). „Jeux vidéo : « La formule de l'E3 arrive à bout de souffle, il faut la réinventer complètement »". Le Monde. Nuoroda tikrinta 12/06/2016. `{{cite web}}`: Patikrinkite date reikšmes: `|accessdate=` ir `|date=` (pagalba).
5. ↑  Eddie Makuch (8 février 2017). „E3 Opens To The Public For The First Time Ever" (anglų). gamespot.com. `{{cite web}}`: Patikrinkite date reikšmes: `|date=` (pagalba).
6. 1 2 3  Spangler, Todd (2020-03-11). „E3 2020 Canceled After 'Overwhelming Concerns' About Coronavirus". *Variety*. Nuoroda tikrinta 2020-03-11.
7. 1 2 3  Chalk, Andy (2020-04-07). „E3 2021 dates revealed, but the 2020 'online experience' isn't going to happen". *PC Gamer*. Nuoroda tikrinta 2020-04-07.
8. ↑  Park, Gene (2023-12-10). „E3, once gaming's biggest expo, is officially dead". *The Washington Post*. Nuoroda tikrinta 2023-12-12.
9. ↑
10. ↑
11. ↑
12. ↑  41 000 visiteurs pour l’E3 2009
13. ↑  E3 2009 : un succès approuvé par tous
14. ↑   Archyvuota kopija 2010-12-25 iš Wayback Machine projekto.
15. ↑
16. ↑  E3 2012 Dips Slightly To 45,700 Attendees, Show May Leave Los Angeles Archyvuota kopija 2012-07-14 iš Wayback Machine projekto.
17. ↑  E3 2012 Dips Slightly To 45,700 Attendees, Show May Leave Los Angeles Archyvuota kopija 2012-07-14 iš Wayback Machine projekto.
18. ↑  E3 2014 attracts record number of visitors Archyvuota kopija 2014-09-02 iš Wayback Machine projekto.. Nuoroda tikrinta 2014-08-18.
19. 1 2 3  „Records sur les réseaux sociaux lors du dernier E3". *GameArt*. Nuoroda tikrinta 2015-07-05.
20. ↑  [1].pdf
21. ↑
22. ↑
23. ↑  Robinson, Andy (2021-02-08). „E3 pushes forward with plans for a digital 2021 event". *Video Games Chronicle*. Nuoroda tikrinta 2021-02-08.
24. ↑  Parrish, Ash (2022-03-31). „E3 2022 is canceled". *The Verge* (anglų). Suarchyvuota iš originalo 2022-06-03. Nuoroda tikrinta 2022-06-03.

Nuorodos
--------

|  |  |
| --- | --- |
|  | **Vikiteka: Electronic Entertainment Expo** – vaizdinė ir garsinė medžiaga  |

* Oficiali svetainė